《清明日同社约访万柳堂遗址予到迟社散僧方掩楼扉独自登楼凝望春色苍然晚暮矣》
清代·曾习经

旧栽杨柳半成薪，愧尔寻枝摘叶人。异代同时俱怅望，良辰佳约阻逡巡。

固知万事欢难并，却恐孤游迹又陈。独立小楼无可语，偶从暝色得清新。

作者简介：曾习经，字刚甫，号蛰庵，揭阳人。光绪庚寅进士。历官度支部右丞。有《蛰庵诗存》。